open-index/open-wikipedia-markdown huggingface dataset:
ვინსენტი (1987 წლის ფილმი)

**ვინსენტი: ვინსენტ ვან გოგის ცხოვრება და გარდაცვალება** — ავსტრალიელი რეჟისორის, პოლ კოქსის დოკუმენტური ფილმი, რომელშიც აღწერილია ნიდერლანდელი პოსტიმპრესიონისტი მხატვრის ვინსენტ ვან გოგის სიცოცხლის უკანასკნელი 8 წელი. ამ საკითხით რეჟისორი მხატვრის შემოქმედების დიდი სიყვარულის გამო დაინტერესდა.

ფილმში თანმიმდევრობითაა ნაჩვენები და აღწერილი ვინსენტ ვან გოგის ნახატები და ჩანახატები, მითითებულია დრო და შესრულების ადგილი, ამასთან დრამატულადაა წარმოჩენილი მხატვრის ცხოვრების ეპიზოდები.

ჯონ ჰარტი კითხულობს ვინსენტ ვან გოგის მიერ ძმის, თეო ვან გოგისადმი მიწერილ წერილებს.

ფილმი განსაკუთრებით პოპულარული იყო არტისტთა წრეებში. ორი წლის განმავლობაში ის ნიუ-იორკში გადიოდა.

## სქოლიო
კატეგორია:1987 წლის ფილმები
კატეგორია:დოკუმენტური ფილმები
კორონელ-ჟუან-პესოა

**კორონელ-ჟუან-პესოა** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 457 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერა-დი-სან-მიგელის შემადგენლობაში.

2010 წლის მონაცემებით, მოსახლეობა 4 772 ადამიანს შეადგენდა, მოსახლეობის სიმჭიდროვე 40.74 კმ²-ზე. ფართობი 117 139 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
წყურვილი სიცოცხლისა (ფილმი)

**წყურვილი სიცოცხლისა** — MGM-ის ბიოგრაფიული ფილმი ნიდერლანდელი ფერმწერის ვინსენტ ვან გოგის ცხოვრების შესახებ. იგი ეფუძნება 1934 წლის ამავე სახელწოდების რომანს. ვან გოგის როლს ფილმში კირკ დაგლასი ასრულებს.

## რესურსები ინტერნეტში
* 
* 

## სქოლიო
კატეგორია:1956 წლის ფილმები
კატეგორია:ამერიკული ფილმები
კატეგორია:ვინსენტ მინელის ფილმები
ნილოსის კამეჩი

**ნილოსის კამეჩი** () — წყვილჩლიქოსანი ძუძუმწოვარი აფრიკული კამეჩების გვარისა. აფრიკული კამეჩის ქვესახეობა. გავრცელებულია ცენტრალური აფრიკის სავანებში. იგი ახლოს დგას კაპის კამეჩთან, მაგრამ ზომით უფრო პატარაა და შეფერილია შედარებით ღია ფრად. ამ ქვესახეობას ზოგჯერ აერთიანებენ სუდანურ კამეჩთან.

## ლიტერატურა 
*  C. P. Groves, D. M. Leslie Jr. (2011) Family Bovidae (Hollow-horned Ruminants). pp. 585–588. In: Wilson, D. E., Mittermeier, R. A., (Hrsg.). Handbook of the Mammals of the World. Volume 2: Hooved Mammals. Lynx Edicions, 2009. ISBN 978-84-96553-77-4

## რესურსები ინტერნეტში 
* ნილოსის კამეჩი thesportsmanchannel.com-ზე 
* ნილოსის კამეჩი peterflack.co.za-ზე
კატეგორია:აფრიკული კამეჩები
სენეგალის ჰიმნი

**წითელი ლომი** () — სენეგალის სახელმწიფო ჰიმნი, რომელიც შეიქმნა 1960 წელს კომპოზიტორ ერბერ პეპერის მიერ, დამოუკიდებლობის მიღებისას.

## ჰიმნის ფრანგული ტექსტი
Pincez tous vos koras, frappez les balafons. 
Le lion rouge a rugi. 
Le dompteur de la brousse 
D'un bond s'est élancé, 
Dissipant les ténèbres. 
Soleil sur nos terreurs, soleil sur notre espoir. 
Debout, frères, voici l'Afrique rassemblée 

**მისამღერი:**

Fibres de mon cœur vert. 
Épaule contre épaule, mes plus que frères, 
O Sénégalais, debout ! 
Unissons la mer et les sources, unissons la steppe et la forêt ! 
Salut Afrique mère, salut Afrique mère. 

Sénégal toi le fils de l'écume du lion, 
Toi surgi de la nuit au galop des chevaux, 
Rend-nous, oh ! rends-nous l'honneur de nos ancêtres, 
Splendides comme ébène et forts comme le muscle 
Nous disons droits - l'épée n'a pas une bavure. 

მისამღერი:

Sénégal, nous faisons nôtre ton grand dessein : 
Rassembler les poussins à l'abri des milans 
Pour en faire, de l'est à l'ouest, du nord au sud, 
Dressé, un même peuple, un peuple sans couture 
Mais un peuple tourné vers tous les vents du monde. 

მისამღერი:

Sénégal, comme toi, comme tous nos héros, 
Nous serons durs sans haine et des deux bras ouverts. 
L'épée, nous la mettrons dans la paix du fourreau, 
Car le travail sera notre arme et la parole. 
Le Bantou est un frère, et l'Arabe et le Blanc. 

მისამღერი:

Mais que si l'ennemi incendie nos frontières 
Nous serons tous dressés et les armes au poing : 
Un peuple dans sa foi défiant tous les malheurs, 
Les jeunes et les vieux, les hommes et les femmes. 
La mort, oui! Nous disons la mort, mais pas la honte. 

მისამღერი:

## რესურსები ინტერნეტში
* ჰიმნის გვერდი საიტზე nationalanthems.info

კატეგორია:ეროვნული ჰიმნები
ვოლოფი

**ვოლოფი** — დასავლეთ აფრიკული ეთნიკური ჯგუფი, რომლებიც ძირითადად ცხოვრობენ: ჩრდილო-დასავლეთ სენეგალში, გამბიაში და მავრიტანიის სამხრეთ დასავლეთ სანაპირო ზოლში. ვოლოფი სენეგალის უდიდესი ეთნიკური ჯგუფია (ქვეყნის მოსახლეობის დაახლოებით 39%-ს შეადგენენ). სხვაგან ისინი უმცირესობებს შეადგენენ. ისინი საკუთარ თავს ვოლოფს უწოდებენ და საუბრობენ საკუთარ ენაზე - ვოლოფზე.

## ცნობილი ვოლოფები 
*აბდულაი ვადი

## ლიტერატურა 
* 
* 
* 
* 
* 
* 
* 

## სქოლიო 
კატეგორია:აფრიკელები
კატეგორია:ეთნიკური ჯგუფები
პირველი სისხლი

***პირველი სისხლი*** (, აგრეთვე ცნობილი როგორც ***რემბო: პირველი სისხლი***) — 1982 წლის ამერიკული მოქმედებითი ჟანრის სათავგადასავლო მხატვრული ფილმი, გადაღებული რეჟისორ ტედ კოტჩეფის მიერ. ფილმის სცენარის თანაავტორი და მთავარი როლის შემსრულებელია სილვესტერ სტალონე. იგი განასახიერებს ჯონ რემბოს, განაწყენებულ და არასწორად გაგებულ ვიეტნამის ომის ვეტერანზე. ფილმი ეფუძნება დეივიდ მორელის ამავე სახელწოდების რომანს და არის „რემბოს“ ფილმებიდან პირველი.  სტალონეს გარდა, როლებს ასრულებენ ბრაიან დენეჰი და რიჩარდ კრენა.

ფილმის პრემიერა გაიმართა 1982 წლის 22 ოქტომბერს აშშ-ში. მიუხედავად არაერთგვაროვანი შეფასებებისა, კინოგაქირავებაში ფილმი წარმატებული იყო და შემოსავალმა 47.2 მილიონი აშშ დოლარი შეადგინა. გამოსვლის შემდეგ მრავალმა კრიტიკოსმა მასზე წარმოდგენა შეცვალა. ნაწილმა დადებითად შეაფასა მთავარი პერსონაჟები და აღიარა ფილმი, როგორც გავლენიანი მოქმედებით ჟანრში. „რემბოს“ საკულტო სტატუსის გარდა, ჩამოყალიბდა მთელი ფრენჩაიზი, რომელშიც შედის სამი გაგრძელება, ანიმაციური სერიალი „რემბო: თავისუფლების ძალა“, კომიქსები, რომანები და ბოლივუდური საკუთარი ვერსიაც. მეხუთე ფილმის „რემბო: უკანასკნელი ბრძოლა“ წარმოება დაწყებული იყო, მაგრამ 2016 წლის იანვარში შეწყდა, მას შემდეგ, რაც სტალონემ განაცხადა, რომ პერსონაჟი აღარ აინტერესებდა.

## რესურსები ინტერნეტში
* 
* 
* 
* 

## სქოლიო
კატეგორია:1982 წლის ფილმები
კატეგორია:ამერიკული ფილმები
კატეგორია:რემბო
კატეგორია:1980-იანი წლების მოქმედებითი ფილმები
კატეგორია:1980-იანების სათავგადასავლო ფილმები
კატეგორია:Carolco Pictures-ის ფილმები
კატეგორია:Orion Pictures-ის ფილმები
ჩერნეცოვის სამების ეკლესია

**ჩერნეცოვის სამების ეკლესია** () —  მართლმადიდებლური ეკლესია ხუტორ ჩერნეცოვში, როსტოვის ოლქი, რუსეთის ფედერაცია.  მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. ამჟამად არ ფუნქციონირებს და იმყოფება ნახევრად დანგრეულ მდგომარეობაში. ტაძრის თავდაპირველი სახით აღდგენა შესაძლებელია საარქივო მასალებზე დაყრდნობით. 

ეკლესიის მისამართი: რუსეთის ფედერაცია, როსტოვის ოლქი, კრასნოსულინის რაიონი, ხუტორი ჩერნეცოვი.

## ისტორია 
ეკლესია თანამედროვე ჩერნეცოვში ააგეს ჯერ კიდევ 1877 წელს, როდესაც მიწათმფლობელმა სემიონ დანიელის ძე სოკოლოვმა ჩერნეცოვის სასოფლო თემის მოსახლეობის თხოვნით შეადგინა და გააგზავნა პეტიცია  დონის ეპარქიაში ამ სოფელში „ეკლესიის აშენების ნებართვის შესახებ“. პასუხის თანახმად, რომელის შედგენილი იყო კამენსკის სამღვდელოების წარმომადგენლის ი. პაშინსკის მიერ, ეკლესიის შენებლობის თხოვნაზე თავდაპირველად უარი მიიღეს. მიუხედავად ამისა, ოთხი წლის შემდეგ 1882 წელს წმინდა სამების სახელობის ეკლესია მაინც ააშენეს მრევლის შემოწირული თანხებით. აღსანიშნავია, რომ ეკლესია იყო შენობა იყო ქვის და ეკლესიას გააჩნდა ასევე სამრეკლო (სამრეკლოს მეორე სართული აშენებული იყო ხისგან). სახურავი შეკრეს ხისგან და გადახურეს თუნუქის ფირფიტებით. 1882 წლის ოქტომბერში წმინდა სინოდმა დაამტკიცა ეკლესიის სასულიერო შტატი: მღვდელი და მეფსალმუნე. 1885 წლიდან დაიწყო საეკლესიო სამრევლო სკოლის მშენებლობა.

საბჭოთა ხელისუფლების პერიოდში ეკლესიის სამრეკლო დაანგრიეს, გუმბათი მოხსნეს და დიდი ხნის განმავლობაში შენობა გამოიყენებოდა ხორბლის შესანახი საწყობი. ეკელსიის მოპირდაპირე მხარეს 1980-იან წლების ბოლოს ააგეს ჩერნეცოვის სასოფლო კულტურის სახლი, რომლის ფანჯრებიც დღევანდელ დღემდე გადის წმინდა სამების ეკლესიაში.

## ლიტერატურა
* Кудрявцев, В. Троицкая церковь поселка Чернецевского / В. В. Кудрявцев // Сулинская земля: страницы истории. — Ростов н/Д., 1999. — С.143-146.
* Мякинченко, В. Троицкая церковь поселка Чернецовского / В. А. Мякинченко // Сулин и сулинцы: слов. — справ. — Красный Сулин, 2002. — С.99.

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
მეთიუ გრეი გუბლერი

**მეთიუ გრეი გუბლერი** (, დ. 9 მარტი, 1980) — ამერიკელი მსახიობი, რეჟისორი, პროდიუსერი, მოდელი, მხატვარი და ავტორი. ის ცნობილია დოქტორ სპენსერ რიდის როლით დეტექტიურ სერიალში „კრიმინალური აზროვნება“. აგრეთვე მონაწილეობს რამდენიმე სხვა ცნობილ ფილმში, როგორიც არის „სამერის (500) დღე“, „გარეუბნის გოთიკა “ და ა.შ. აგრეთვე „ელვინი და თახვები“.

## ადრეული ცხოვრება 
მეთიუ გრეი გუბლერი დაიბადა 1980 წლის 9 მარტს, ლას-ვეგასში, მერილინ და ჯონ გუბლერების ოჯახში. დედამისი პოლიტიკური კონსულტანტია, ხოლო მამამისი ადვოკატი. მეთიუ ფილმების გადაღებას სწავლობდა ნიუ-იორკის უნივერსიტეტში. (NYU)

## კარიერა 
### მოდელი 
როდესაც ნიუ-იორკის უნივერსიტეტში სწავლობდა, დაიწყო მოდელობა და მოხვდა 46-ე ადგილზე models.com-ის 50 მამაკაცი მოდელიდან.

### მსახიობი 
მას შემდეგ, რაც მოდელი გახდა, დაუმეგობრდა უეს ანდერსონს, რომელმაც 2004 წელს გადაიღო თავის ფილმში „სტივ ზისუს წყალში ცხოვრება“. ამის შემდეგ, 2005 წელს, ის გადაიღეს „კრიმინალურ აზროვნებაში“.

მას აგრეთვე ჰქონდა პატარა როლი ფილმში „საგიჟეთი“, სადაც ჯო ჯოს როლს ასრულებდა. ახმოვანებდა საიმონს „ელვინის და თახვების“ ყველა ნაწილში. განასახიერებდა ბარტის, მთავარ პერსონაჟს ფილმში „როგორ გავხდეთ სერიული მკვლელი“ და პოლს „სამერის (500) დღეში“.

2014 წელს გამოჩნდა ფილმებში „თუ შენი შეყვარებული ზომბია“ და „გარეუბნის გოთიკა“. აგრეთვე შეასრულა როლი ფილმში „მძარცველთა ბანდა“

### მხატვრობა 
2005 წლიდან გუბლერი თავის ნახატებს საკუთარ საიტზე აქვეყნებდა. იგი ხატავდა ზეთის, აკვარელის და გუაშის საღებავებით, ისევე, როგორც პასტელებით.

## ფილმოგრაფია 
## რესურსები ინტერნეტში 
* 
* ოფიციალური საიტი

## სქოლიო 
კატეგორია:ამერიკელი რეჟისორები
კატეგორია:ამერიკელი პროდიუსერები
კატეგორია:ამერიკელი მხატვრები
კატეგორია:ამერიკელი მოდელები
კატეგორია:დაბადებული 9 მარტი
კატეგორია:დაბადებული 1980
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი საბავშვო მწერლები
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
კატეგორია:ცოცხალი ადამიანები
ველური დასავლეთის სამყარო (ტელესერიალი)

***ველური დასავლეთის სამყარო*** () — ამერიკული სამეცნიერო ფანტასტიკური ვესტერნული თრილერის ჟანრის ტელესერიალი, შექმნილი HBO-სთვის ჯონათან ნოლანის და ლიზა ჯოის. იგი ეფუძნება ამავე სახელწოდების 1973 წლის მხატვრულ ფილმს, რომლის სცენარის ავტორი და რეჟისორია ამერიკელი მწერალი მაიკლ კრაიტონი და აქა-იქ - მის 1976 წლის გაგრძელებას „მომავლის სამყარო“. ეს არის რიგით მეორე სერიალი, რომელიც ამ ორ ფილმს ეფუძნება, 1980 წლის სერიალის „ველური დასავლეთის სამყაროს მიღმა“ შემდეგ. ნოლანი და ჯოი არიან სერიალის აღმასრულებელი პროდიუსერები, ჯეი ჯეი აბრამსის, ჯერი უაინტრაუბის და ბრაიან ბერკის თანამონაწილეობით. ნოლანი აგრეთვე საპილოტო ეპიზოდის რეჟისორია. პირველი სეზონის პრემიერა გაიმართა 2016 წლის 2 ოქტომბერს, ჩვენება კი 4 დეკემბერს დასრულდა და საერთო ჯამში, 10 ეპიზოდისგან შედგებოდა. ნოემბერში HBO-მ დაუკვეთა ათი ეპიზოდი მეორე სეზონისთვის, რომელიც 2018 წელს გამოვა.

სერიალის მოქმედება მიმდინარეობს გამოგონილ „ველური დასავლეთის სამყაროში“, ტექნოლოგიურად განვითარებულ, ველური დასავლეთის თემაზე აგებულ გასართობ პარკში, რომელიც დასახლებულია ანდროიდი პერსონაჟებით. პარკის სტუმრებს მის ტერიტორიაზე ყველაფრის კეთების უფლება აქვთ.

„ველური დასავლეთის სამყაროს“ დებიუტს მოჰყვა HBO-ს ეთერის მაყურებელთა ყველაზე დიდი რაოდენობა სერიალის „ნამდვილი დეტექტივი“ პირველი ეპიზოდის პრემიერის დროიდან. მას აგრეთვე HBO-ს ისტორიაში პირველ სეზონებს შორის მაყურებელთა ყველაზე დიდი რაოდენობა ჰყავდა. „ველური დასავლეთის სამყაროს“ ვიზუალურ გადაწყვეტას, ამბავს და შესრულებას მოჰყვა კრიტიკოსების მაღალი შეფასებები.

## რესურსები ინტერნეტში
* 
* 

## სქოლიო
კატეგორია:2016 წელს დაწყებული ამერიკული ტელესერიალები
კატეგორია:2022 წელს დასრულებული ამერიკული ტელესერიალები
კატეგორია:ველური დასავლეთის სამყარო
კატეგორია:HBO-ს პროგრამები
კატეგორია:ტელესერიალები ანბანის მიხედვით
აშაღი-ხოჯამუსახლი

**აშაღი-ხოჯამუსახლი ** () — სოფელი აზერბაიჯანში,     გუბადლის რაიონში.

## რესურსები ინტერნეტში
*

კატეგორია:გუბადლის რაიონის სოფლები
გიგანტური კანა

**გიგანტური კანა** () — წყვილჩლიქოსანი ძუძუმწოვარი ძროხისებრთა ოჯახისა. გავრცელებულია ნათელ ტყეებსა და სავანებში. იგი პირველად 1847 წელს აღწერა ჯონ ედუარდ გრეიმ. გიგანტური კანა უდიდესია ანტილოპებს შორის. მისი სიგრძეა 220-290 სმ. მოიცავს ორ ქვესახეობას:
* **დასავლური გიგანტური კანა** () აღმოჩენილია დასავლეთ აფრიკაში, სენეგალსა და მალში
* **აღმოსავლური გიგანტური კანა** () აღმოჩენილია ცენტრალურ და აღმოსავლეთ აფრიკაში, კამერუნსა და სამხრეთ სუდანში.

## ლიტერატურა 
* Ronald M. Nowak: Walker's Mammals of the World. Johns Hopkins University Press, Baltimore 1999, ISBN 0-8018-5789-9.

## რესურსები ინტერნეტში 
* ინფორმაცია ITIS-ზე
* Riesen-Elenantilope ultimateungulate.com-ზე ()

## სქოლიო 
კატეგორია:კანები
კატეგორია:კამერუნის ძუძუმწოვრები
კატეგორია:სამხრეთ სუდანის ძუძუმწოვრები
გვიმრების ხევი: უკანასკნელი ტროპიკული ტყე

***გვიმრების ხევი: უკანასკნელი ტროპიკული ტყე*** () — 1992 წლის ავსტრალიურ-ამერიკული ანიმაციური მუსიკალური ფენტეზი ფილმი, გადაღებული ბილ კროიერის მიერ. მისი პროდიუსერები არიან პიტერ ფეიმენი და უეინ იანგი, ხოლო 15 წლით ადრე დაიანა იანგის მიერ დაწერილი წიგნის მიხედვით სცენარის ავტორი - ჯიმ კოქსი. ფილმის მუსიკის კომპოზიტორია ალან სილვესტრი.

„გვიმრების ხევის“ პერსონაჟებს ახმოვანებენ ჯონათან უორდი, სამანთა მეთისი, ტიმ კარი, კრისტიან სლეიტერი და
რობინ უილიამსი. ფილმის მოვლენები მიმდინარეობს ავსტრალიის ტროპიკულ ტყეში, რომელიც დასახლებულია მომცრო ფერიებით. მთავარი პერსონაჟია ფერია სახელად კრისტა, რომელიც შეცდომით შეამცირებს ზომაში ახალგაზრდა შეშის მჭრელ ზაკს. ისინი ერთად ცდილობენ სხვა ფერიების შეჭის მჭრელებისგან და ეკოლოგიის დამაბინძურებელ არსება ჰექსუსისგან დასაცავად.

ფილმის პრემიერას მოჰყვა მრავალი დადებითი შეფასება. თავისი დროისთვის იგი კინოგაქირავებაში საკმაოდ წარმატებული აღმოჩნდა, ისევე, როგორც სახლის ვიდეოს გაყიდვის შემდეგ, 1998 წელს მას მოჰყვა პირდაპირ ვიდეოზე გამოსული გაგრძელება „გვიმრების ხევი 2: ჯადოსნური გადარჩენა“, თუმცა როლების გახმოვანებაზე ორიგინალური გუნდიდან რომელიმე მსახიობს არ უმუშავია.

## რესურსები ინტერნეტში
*
*
*
*საოტზე Don Markstein's Toonopedia

## სქოლიო
კატეგორია:1992 წლის ანიმაციური ფილმები
კატეგორია:ამერიკული ფილმები
კატეგორია:ამერიკული სათავგადასავლო ფილმები
კატეგორია:ამერიკული კომედიური ფილმები
კატეგორია:ამერიკული მუსიკალური ფილმები
კატეგორია:ამერიკული დრამატული ფილმები
ტამარაუ

**ტამარაუ**, **ტამაროუ**, **ფილიპინური კამეჩი** ან **მინდოროული კამეჩი** ფილიპინების ენდემური სახეობაა. გავრცელებულია კუნძულ მინდოროზე. არსებობს მოსაზრება, რომ ძველად იგი გავრცელებული იყო ლუსონზეც. ტამარაუ მთელ მინდოროზე იყო წარმოდგენილი ზღვის დონიდან 2000 მ-მდე, მაგრამ ჰაბიტატის განადგურებამ, ნადირობამ, ხე-ტყის დამზადებამ და სხვა ფაქტორებმა ეს სახეობა შეამცირა და ახლა მხოლოდ ბალახიან მინდვრებზეა წარმოდგენილი. მას გადაშენების კრიტიკული საფრთხე ემუქრება.

## ლიტერატურა 
* Callo, R. A. (1991). "The tamaraw population: decreasing or increasing?". Canopy International. 16 (4): 4–9.

## სქოლიო 
კატეგორია:კამეჩები
MetroLyrics

**MetroLyrics** — ლიცენზირებული საიტი, რომელიც ეძღვნება სიმღერების ტექსტებს, დაარსებული 2002 წლის დეკემბერში. მის მონაცემთა ბაზაში ინახება მილიონზე მეტი სიმღერის ტექსტი, ხოლო შემსრულებლების სია 16 000-ს აჭარბებს. 2011 წლის ოქტომბერში იგი  CBS Interactive-მა შეიძინა.

## რესურსები ინტერნეტში
* 

## სქოლიო
კატეგორია:კანადური საიტები
კატეგორია:ონლაინ არქივები
კატეგორია:2002 წელს დაარსებული საიტები
კატეგორია:კანადის ტექნოლოგიური კომპანიები
წყლის თხები (მრავალმნიშვნელოვანი)

ბიოლოგიური ტერმინი **წყის თხები** შეიძლება აღნიშნავდეს:
* წყლის თხები () — წყვილჩლიქოსანი ძუძუმწოვრების ქვეოჯახი ძროხისებრთა ოჯახისა.
* წყლის თხები () — წყვილჩლიქოსანი ძუძუმწოვრების გვარი ძროხისებრთა ოჯახისა.
წყლის თხები

**წყლის თხები** () — წყვილჩლიქოსანი ძუძუმწოვრების ქვეოჯახი ძროხისებრთა ოჯახისა. აერთიანებს სამი გვარის 10 სახეობას:
* ოჯახი ძროხისებრნი
** ქვეოჯახი წყლის თხები
*** გვარი წყლის თხები
**** უპემბას ლიჩი *Kobus anselli*
**** წყლის თხა *Kobus ellipsiprymnus*
**** კობი (*Kobus kob*)
**** ლიჩი *Kobus leche*
**** ნილოსის ლიჩი *Kobus megaceros*
**** პუკუ *Kobus vardonii*
*** გვარი რედუნკები
**** სამხრეთული რედუნკა, *Redunca arundinum*
**** მთის რედუნკა, *Redunca fulvorufula*
**** ჩვეულებრივი რედუნკა, *Redunca redunca*
*** გვარი რიბოკები
**** რიბოკი *Pelea capreolus*

## ლიტერატურა 
* Wozencraft, W. C. Mammal Species of the World / Wilson D. E. & Reeder D. M. (eds). — 3rd edition. — Johns Hopkins University Press[en], 16 November 2005. — ISBN 0-801-88221-4. OCLC 62265494.

## სქოლიო 
კატეგორია:ძროხისებრნი
ლიჩი (მრავალმნიშვნელოვანი)

ტერმინი **ლიჩი** შეიძლება აღნიშნავდეს:
* ლიჩი — სოფელი  საჩხერის მუნიციპალიტეტში.
* ლიჩი — სუბტროპიკული ხეხილი.
* ლიჩი — აფრიკული ანტილოპა.
* ლიჩი — რკინიგზის სადგური ლატვიაში.
მაიმუნების პლანეტა

***მაიმუნების პლანეტა*** () — სამეცნიერო ფანტასტიკური ჟანრის მედია-ფრენჩაიზი, რომელშიც შედის ფილმები, წიგნები, ტელესერიალები, კომიქსები და სხვა მედია. სიუჟეტი აღწერს სამყაროს, რომელშიც ადამიანები და განვითარებული მაიმუნები ერთმანეთს ებრძვიან. 

სერიას საფუძველი ჩაუყარა პიერ ბულის ამავე სახელწოდების რომანმა, რომელიც 1963 წელს გამოვიდა. მისი 1968 წლის ადაპტაცია „მაიმუნების პლანეტა“ კრიტიკოსების მიერ აღიარებული და კომერციულად წარმატებული იყო, რასაც მოჰყვა გაგრძელებები, დაკავშირებული პროდუქცია და სხვა ნამუშევრები. 1973 წლამდე ტელესერიალს ამ თემაზე ამზადებდა ართურ პ. ჯეიკობზი, მას შემდეგ კი ფრენჩაიზს ფლობს 20th Century Fox.

1970-1973 წლებში გამოვიდა ფილმის ოთხი გაგრძელება - „მაიმუნების პლანეტის ქვეშ“ (1970), „მაიმუნების პლანეტიდან გაქცევა“ (1971), „მაიმუნების პლანეტის დაპყრობა“ (1972) და „ბრძოლა მაიმუნების პლანეტისთვის“ (1973). მიუხედავად იმისა, რომ კრიტიკოსებმა მათ მაღალი შეფასება არ მისცეს, ფილმებს წილად კომერციულად წარმატება ხვდა. ამას მოჰყვა ორი ტელესერიალი - 1974 და 1975 წლებში. ახალ კინოვერსიაზე მუშაობა მიმდინარეობდა, მაგრამ ათზე მეტი წლით გადაიდო - სანამ 2001 წელს გამოდიდოდა ტიმ ბარტონის „მაიმუნების პლანეტა“. სერიის გადატვირთვა მოხდა 2011 წელს, რუპერტ უაიეტის ფილმით „მაიმუნების პლანეტის აღზევება“, რასაც 2014 წელს მოჰყვა „მაიმუნების პლანეტის განთიადი“ და 2017 წელს - „ომი მაიმუნების პლანეტისთვის“. ფილმების შემოსავალმა საერთო ჯამში 1.7 მილიარდი აშშ დოლარი შეადგინა, ხოლო ბიუჯეტი  567.5 მილიონი იყო. დამატებით მედიაში შედის წიგნები, კომიქსები, ვიდეო თამაშები და სათამაშოები.

„მაიმუნების პლანეტამ“ განსაკუთრებით დიდი რეზონანსი გამოიწვია ცხოველების მხრიდან ადამიანებისადმი დამოკიდებულების თემით. კრიტიკოსები აღნიშნავენ ცივი ომის და ცხოველთა უფლებების თემებსაც. ზოგადად ფრენჩაიზმა გავლენა მოახდინა შემდგომ ფილმებზე, მედიაზე და ხელოვნებაზე, ისევე, როგორც პოლიტიკურ და კულტურულ განხილვებზე.

## რესურსები ინტერნეტში
*
წყლის თხები (გვარი)

**წყლის თხები** () — წყვილჩლიქოსანი ძუძუმწოვრების გვარი ძროხისებრთა ოჯახისა. ახლოს დგანან რედუნკებთან (). მოიცავს ექვს სახეობას:
* გვარი წყლის თხები
** უპემბას ლიჩი *Kobus anselli*
** წყლის თხა *Kobus ellipsiprymnus*
** კობი (*Kobus kob*)
** ლიჩი *Kobus leche*
** ნილოსის ლიჩი *Kobus megaceros*
** პუკუ *Kobus vardonii*

რქები მხოლოდ მამრებს გააჩნიათ, რომლებიც შეიძლება გახდეს 50-100 სმ. ისინი უკანაა გადაღუნული. წყლის თხები ცხოვრობენ წყალსატევებთან ახლოს. ახასიათებთ სქესობრივი დიმორფიზმი

## ლიტერატურა 
* Ronald M. Nowak: Walker's Mammals of the World. Johns Hopkins University Press, 1999 ISBN 0-8018-5789-9

## სქოლიო 
კატეგორია:ძროხისებრნი
*
პეტიცია

thumb|პეტიცია – ბუდაპეშტი, 2015.11.26
**პეტიცია** (ლათ. „petitio“) — წერილობითი კოლექტიური თხოვნა ხელისუფლების უმაღლესი ორგანოებისადმი, მთავრობის მეთაურისადმი; კოლექტიური შუამდგომლობა.

ზოგიერთ სახელმწიფოში პეტიციის შექმნა შეუძლია არა მხოლოდ მოქალაქეებს, არამედ ნებისმიერ ადამიანს (როგორც პირადად, ასევე, სხვა ადამიანებთან ერთად). თუმცა პეტიციის შესამნელად შეიძლება იყოს დადგენილი წესები გარკვეული კატეგორიის მოქალაქეებისათვის (მაგ: სამხედრო მოსამსახურეებისათვის ესპანეთში).

## საინტერესო ფაქტები
ჩვენს დროში მოქალაქეთა პეტიციასთან მუშაობის ხვადასხვა ფორმებია მიღებული. მაგ: გერმანიაში სპეციალური კომისია მუშაობს ბუნდესტაგში პეტიციის გადაწყვეტილების მიღებასთან დაკავშირებით. საფრანგეთში ეროვნული კრების (პარლამენტის ქვედა პალატა) მუდმივი კომპეტენტური კომისია განიხილავს პეტიციას, რომელიც განხილვის შემდეგ სხვა კომისიაში გადაიგზავნება შესაბამის სამინისტროსთან გადაწყვეტილების მისაღებად. ბრიტანეთში 200-ზე მეტი მოქალაქის მიერ ხელმოწერილ პეტიციას აუცილებლად განიხილავს სახელმწიფო სამსახურები.

ინტერნეტმა მნიშვნელოვნად გაზარდა და გააადვილა პეტიციაზე ხელმოწერები, ასევე, გააუმჯობესა მოქალაქეთა დიალოგი სახელმწიფო სტრუქტურებთან.

რიგი კონსტიტუციებისა ცნობს პეტიციაზე, არა მხოლოდ საკუთარ მოქალაქეთა, არამედ ნებისმიერი ადამიანის უფლებას. ზოგიერთ ქვეყანაში (მაგ: ესპანეთში და სხვ.) კონსტიტუცია ადგენს, რომ გარკვეული კატეგორიის ადამიანებს (მაგ: სამხედრო მოსამსახურეები, სახელმწიფო უშიშროების სამსახურის და დაცვის სამხსახურის  მუშაკები) შეუძლიათ ეს უფლება გამოიყენონ ინდივიდუალურ ფორმატში.

## რესურსები ინტერნეტში
*ონლაინ პეტიციები
*უცხო სიტყვათა ლექსიკონი, 1989.
*სამოქალაქო განათლების ლექსიკონი
*პეტიციის ნიმუშები
*პეტიციების საიტი საქართველოში 

კატეგორია:პეტიციები
კატეგორია:ადამიანის უფლებები
კატეგორია:საკონსტიტუციო სამართალი
კატეგორია:პროტესტის ფორმები
კატეგორია:იურიდიული დოკუმენტები
Are You Listening? (დოლორეს ო’რიორდანის ალბომი)

***Are You Listening?*** — ირლანდიელ მომღერალ და სიმღერების ავტორ დოლორეს ო’რიორდანის სადებიუტო სტუდიური სოლო ალბომი. იგი ირლანდიის რესპუბლიკაში 2007 წლის 4 მაისს, ევროპაში 7 მაისს, ხოლო ჩრდილოეთ ამერიკაში 15 მაისს გამოვიდა. პირველი სინგლი „Ordinary Day“ გამოვიდა აპრილის ბოლოს, ალბომამდე. მისი ოფიციალური ვიდეო გადაღებულია პრაღაში. მეორე სინგლი იყო „When We Were Young“. ალბომის გამოცემას მოჰყვა საკონცერტო ტურნე.

## სიმღერების სია
### B-მხარეები
#„Letting Go“ – 5:47
#„Forever “ – 4:08
#„Sisterly Love“ – 2:35
#„Without You“ – 4:08
#„Willow Pattern“ 4:18
#„Ordinary Day (მორგან პეიჯის რემიქსი)“ – 7:26

## პერსონალი
*დოლორეს ო’რიორდანი – ვოკალი
*სტივ დემარჩი – გიტარა, ბეკ-ვოკალი
*დენი დემარჩი – კლავიშებიანი საკრავები, გიტარები, ფლეიტა, სხვა სასულე ინსტრუმენტები, ბეკ-ვოკალი
*მარკო მენდოზა – ბას-გიტარა, ბეკ-ვოკალი
*გრემ ჰოპკინზი – დასარტყმელი საკრავები, პერკუსია, ბეკ-ვოკალი

## ჩარტები
## სქოლიო
კატეგორია:დოლორეს ო’რიორდანის ალბომები
კატეგორია:2007 წლის სადებიუტო ალბომები
კატეგორია:Sanctuary Records-ის ალბომები
კატეგორია:პოსტ-გრანჟის ალბომები
ინდური მარტორქა

**ინდური მარტორქა** () — კენტჩლიქოსანი ძუძუმწოვარი მარტორქისებრთა ოჯახისა. გავრცელებულია ინდოეთის სუბკონტინენტზე. რაოდენობის შემცირების გამო იგი მოწყვლად სახეობად ითვლება. მისი გავრცელების არეალის ფართობი 20 000 კმ²-ია. პოპულაციის შემცირებას აჩქარებს ყველაზე მნიშვნელოვანი ჰაბიტატის, ალუვიური ბალახისა და მდინარის ტყის განადგურება ადამიანის და პირუტყვის მიერ.

წარსულში იგი გავრცელებული იყო ინდ-განგის ვაკეზე, მაგრამ ახლა მისი თერთმეტი პოპულაცია აღინიშნება ინდოეთსა და ნეპალში. 1190-იანებში მისი სრული რაოდენობა 1870-1895 იყო, ხოლო 2015 3555.

## ლიტერატურა 
* Martin, E. B. (2010). From the jungle to Kathmandu : horn and tusk trade. Kathmandu: Wildlife Watch Group. ISBN 978-99946-820-9-6.

## სქოლიო 
კატეგორია:ინდური მარტორქები
კატეგორია:ინდოეთის ძუძუმწოვრები
კატეგორია:ნეპალის ძუძუმწოვრები
სუმატრული მარტორქა

**სუმატრული მარტორქა** () — კენტჩლიქოსანი ძუძუმწოვარი მარტორქისებრთა ოჯახისა. იგი ყველაზე პატარაა მარტორქებში, მაგრამ ძუძუმწოვრებში საკმაოდ დიდია; მისი სიმაღლე მინდაოში არის 112–145 სმ (3.67–4.76 ფტ), სიგრძე — 2.36–3.18 მ (7.7–10.4 ფტ), ხოლო კუდის სიგრძე 35–70 სმ (14–28 ინჩი). წონა მერყეობს 500-დან 1000 კგ-მდე (1000-2200 ფუნტი), საშუალოდ 700–800 კგ (1540–1760 ფუნტი), უდიდესი 2,000 კგ (4410 ფუნტი). ორივე აფრიკელი ნათესავის მსგავსად მასაც ორი რქა გააჩნია. უფრო დიდია წინა რქა — 15–25 სმ (5.9–9.8 ინჩი), ხოლო მეორე ძალზე პატარაა. შემოსილია მოწითალო-მოყავისფრო ფერის ბეწვით.

## ლიტერატურა 
* Жизнь животных в 6 томах. — М.: Просвещение, 1971. — Т. 6. — (Млекопитающие или звери / Под ред. Наумова С. П., Кузякина А. П.).

## რესურსები ინტერნეტში
*Sumatran Rhino Info  & Sumatran Rhino Pictures  on the Rhino Resource Center
*Sumatran Rhino  at Arkive.
*Rhino and Forest Fund
*Borneo Rhino Alliance
*distribution map 2017

## სქოლიო 
კატეგორია:სუმატრული მარტორქები
კატეგორია:ინდოეთის ძუძუმწოვრები
No Baggage

***No Baggage*** — ირლანდიელ მომღერალ და სიმღერების ავტორ დოლორეს ო’რიორდანის მეორე სტუდიური სოლო ალბომი. იგი ირლანდიის რესპუბლიკაში 2009 წლის 21 აგვისტოს, ევროპაში 24 აგვისტოს, ხოლო ჩრდილოეთ ამერიკაში 25 აგვისტოს გამოვიდა. პირველი სინგლი „The Journey“ გამოვიდა 13 ივლისს, ჩრდილოეთ ამერიკაში და 10 აგვისტოს – ევროპაში. ალბომში შეტანილია *Are You Listening?*-ში მოხვედრილი „Apple of My Eye“-ს ახალი ვერსია.

ალბომი გამოსვლისთანავე ირლანდიის ჩარტში #80 პოციზიაზე მოხვდა. პროდიუსერმა დენ ბროდბეკმა 2010 წელს მიღო ჯუნოს ჯილდო სიმღერებისთვის „Apple of My Eye“ და „Be Careful“.

## სიმღერების სია
სიმღერების სია აღებულია ო’რიორდანის ოფიციალური საიტიდან:

## ჩარტები
## სქოლიო
კატეგორია:დოლორეს ო’რიორდანის ალბომები
კატეგორია:2009 წლის ალბომები
კატეგორია:Cooking Vinyl-ის ალბომები
კატეგორია:Rounder Records-ის ალბომები
კატეგორია:Zoë Records-ის ალბომები
შავი მარტორქა

**შავი მარტორქა** () — კენტჩლიქოსანი ძუძუმწოვარი მარტორქისებრთა ოჯახისა. გავრცელებულია აღმოსავლეთ და სამხრეთ აფრიკაში, მათ შორის: ბოტსვანა, ესვატინი, კენია, მალავი, მოზამბიკი, ნამიბია, სამხრეთ აფრიკის რესპუბლიკა, ტანზანია, ზამბია და ზიმბაბვე. სახელი ეწოდა მისი ფერის გამო. 2011 წელს შავი მარტორქის ერთ-ერთი ქვესახეობა — დასავლური შავი მარტორქა გადაშენებულად გამოცხადდა IUCN-ის მიერ.

## ლიტერატურა 
* Emslie, R. & Brooks, M. (1999). African Rhino. Status Survey and Conservation Action Plan. IUCN/SSC African Rhino Specialist Group. IUCN, Gland, Switzerland and Cambridge, UK. ISBN 2-8317-0502-9.

## სქოლიო 
კატეგორია:შავი მარტორქები
ჩაისის ეკლესია

**ჩაისის ეკლესია** — არქიტექტურული ძეგლი თურქეთში, ჩილდირის რაიონში, ისტორიულ ჯავახეთში, სოფელ ჩაისში, თანამედროვე სოფელ კაიაბეიში. ამჟამად შენობაში ჯამეა მოწყობილი და კარგად არის დაცული.

## ძეგლის აღწერა
ეკლესია დარბაზულია. ნაგებია სხვადასხვა ფერის კარგად თლილი კვადრებით, რომელშიც ჭარბობს რუხი ბაზალტი. ჰორიზონტალები მეტ-ნაკლებადაა დაცული. შერჩენილი აქვს ორფერდაა ლორფინის გადახურვა, კარი ჩრდილოეთიდანაა. ძველი სარკმელები დატანებულია თითო-თითო აღმოსავლეთით, სამხრეთითა და დასავლეთით. მეჩეთისათვის ამოჭრილია სამი განიერი ფანჯარა (ორი სამხრეთით და ერთი დასავლეთით).

დარბაზის გრძივი კედლები პილასტრებით სამ-სამადაა დაყოფილი. კამარა პილასტრებზე დაყრდნობილ თაღებზე გადადის. აფსიდს ჩრდილო-აღმოსავლეთით ერთი პატარა მართკუთხა და მეორე დიდი ზომის თაღოვანი ნიშა აქვს.

ძეგლი, სავარაუდოდ, XIV-XV საუკუნეებში უნდა იყოს აშენებული.

## ლიტერატურა 
## რესურსები ინტერნეტში 
* ჩაისი | სამხრეთ კავკასიის ისტორიული ძეგლები
*

კატეგორია:ქართული არქიტექტურული ძეგლები საზღვარგარეთ
მთის კამეჩი

**მთის კამეჩი** () — წყვილჩლიქოსანი ძუძუმწოვარი აფრიკული კამეჩების გვარისა. აფრიკული კამეჩის ქვესახეობა. არ არის საყოველთაოდ აღიარებული. გავრცელებულია კონგოს დემოკრატიული რესპუბლიკის, უგანდისა და რუანდის მთიან რაიონებში.

## რესურსები ინტერნეტში 
* "BioLib - Syncerus caffer matthewsi (Virunga Buffalo)". biolib.cz.

კატეგორია:აფრიკული კამეჩები
ცხვირფართო მაიმუნები

**ცხვირფართო მაიმუნები**, **ახალი სამყაროს მაიმუნები**, ან **ამერიკული მაიმუნები** () — ძუძუმწოვრების ქვერიგი პრიმატების რიგისა. უმრავლესობას ნესტოთაშორისი ძგიდე განიერი აქვს. მათი სხეულის სიგრძეა 13-75 სმ, კუდის სიგრძე 19-70 სმ-ს აღწევს. ლოყისუკანა პარკები და საჯდომი კორძები არა აქვთ. ცხვირფართო მაიმუნების ბეწვი რბილი და ხშირია. ცნობილია ხუთი ოჯახი: მოთამაშე მაიმუნისებრნი,  ღამის მაიმუნები, ობობასებრი მაიმუნები, საკისებრნი და კაპუცინისებრნი (70-მდე სახეობა). გავრცელებულნი არიან სამხრეთ და ცენტრალურ ამერიკაში. ბინადრობენ ტყეებში. მეხეური ცხოველები არიან.

## ოჯახები 
* ბრჭყალებიანი მაიმუნები (*Callitrichidae*)
* კაპუცინისებრნი (*Cebidae*)
* ღამის მაიმუნები (*Aotidae*)
* საკისებრნი (*Pitheciidae*)
* ობობასებრი მაიმუნები (*Atelidae*)

## ლიტერატურა 
კატეგორია:პრიმატები
კიაღმის ალთი

**კიაღმის ალთი** — ტაძარი ისტორიულ ამიერტაოში, ბანას მახლობლად სოფელ სოლომონისისაკენ (თანამედროვე ევბაქანი) მიმავალ საავტომობილო გზაზე. თურქეთის დაყოფით შედის ერზურუმის პროვინციის რაიონ შენკაიაში. ეკლესია იყო ექვკონქიანი. დღესდღეობით თითქმის მთლიანად დანგრეულია. აღმართულია მხოლოდ ერთი ფრაგმენტი – ორი აფსიდის კედლების შეერთების ადგილი. 

## ხუროთმოძღვრება 
ნაწილობრივ შერჩენილია კონქისწინა ნახევარწრიული თაღები და მათი დამჭერი პილასტრი, სრულად არის შერჩენილი ამ კლავებს შუა ამოყვანილი აფრა, რომლის ზემოთ გუმბათქვეშა წრიული რკალიც კარგად ჩანს. ამ ფრაგმეტებს ზედა დონეზე საპირე წყობა კარგად აქვს შერჩენილი. მხოლოდ ქვედა ნაწილებია გაძარცვული, სადაც კარგად ჩანს მყარი დუღაბი. გარედან შემორჩენილია ასევე საპირე წყობით კარგად ნათალი ქვით მოპირკეთებული საფასადო წახნაგი, რომელიც მოიცავს სამკუთხა ნიშას და გვირგვინდება თხელი სადად პროფირილებული ნახევარწრიული თაღით. სამკუთხა ნიში ფასადზე აფსიდების შეერთების კუთხეს შეესაბამება. ჯერაც კარგად ჩანს ორი წახნაგის შეერთების კუთხე და თაღებს შუა ჩამჯდარი ასევე სადა კაპიტელის ქვა. მიუხედავად იმისა, რომ ეკლესია სუფთად ნათალი ქვებითაა აგებული და მისი მოხატვა თავდაპირველი გეგმა არ უნდა ყოფილიყო ნალესობის კვალი ბევრ ადგილას შერჩენილი აქვს, რაც იმას მიუთითებს, რომ იგი მოხატულიც ყოფილა. ტაძარი სავარაუდოდ მეათე საუკუნის უნდა იყოს. გზის მოპირდაპირე მხარეს კლდეში მღვიმეებია.

## გალერეა 

image:Kamhisi church façade plan.png|ფასადის რეკონსტრუქცია

## რესურსები ინტერნეტში 
*კიაგმის (კიაგლის) ალტი, კიაღმის ალთი (ქამხისი), ქამჰისი // Saunje.ge
*კიაღმის ალთი | სამხრეთ კავკასიის ისტორიული ძეგლები

კატეგორია:ქართული ეკლესია-მონასტრები ტაო-კლარჯეთში
კატეგორია:X საუკუნის ეკლესიები
აგუა-ნოვა

**აგუა-ნოვა** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 270 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერა-დი-სან-მიგელის შემადგენლობაში.

2010 წლის მონაცემებით, მოსახლეობა 2 980 ადამიანს შეადგენდა, მოსახლეობის სიმჭიდროვე 58.8 კმ²-ზე. ფართობი 50 684 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
თურქეთის ეროვნული პარკების სია

**თურქეთის რესპუბლიკის ეროვნული პარკები** ერთ-ერთია ხუთი დაცული ტერიტორიის სახეობიდან. თურქეთის საერთო ტერიტორიის დაახლოებით 1% ეროვნული პარკები შეადგენენ.

***შენიშვნა 1:** რამსარის კონვენციის ფარგლებში, თურქეთში არსებობს 13 ვეთლენდია. რამსარის ზოგიერთი ძეგლი ასევე კლასიფიცირებულია როგორც ეროვნული პარკი (მაგალითად ქუშის ტბა, რომელიც ასევე ეროვნული პარკია).

## ეროვნული პარკების სია 
## ყოფილი ეროვნული პარკები 
## იხილეთ აგრეთვე
*თურქეთის ბუნების პარკების სია

## რესურსები ინტერნეტში
* თურქეთის ბუნების კონსერვაციისა და ეროვნული პარკების გენერალური დირექტორატი 

## სქოლიო
კატეგორია:თურქეთის ეროვნული პარკები
დადაშენის ეკლესია

**დადაშენის ეკლესია** — ქართული ხუროთმოძღვრების ძეგლი, საქართველოს ისტორიულ მხარე კოლაში, დღევანდელ თურქეთში, სოფელ დადაშენში. ნაშენებია მთის თავზე და გადაჰყურებს მტკვრის სათავეს.

შენობა შემორჩენილი ნაწილების მიხედვით ბაზილიკის ტიპისაა, საკმაოდ დიდი ზომის, აღმოსავლეთით ხუთკუთხა შვერილი აფსიდით. საკურთხევლის ფორმა მკვეთრად ნალისებრია. საკურთხევლის გვერდებზე, ვიწრო გვერდითა ნავების აღმოსავლეთ ნაწილებში სწორკუთხა პასტოფორიუმებია. ეკლესია თავის დროზე შიგნიდანაც და გარედანაც შეძერწილი იყო მოწითალო თლილი ქვებით, რომლებიც შენობის დანგრევის შემდეგ სოფელში ჯამეს ასაშენებლად გამოიყენეს. ნაგებობდან მხოლოდ აღმოსავლეთ ნაწილის ნანგრევებიღაა შემორჩენილი, რომელიც მთლიანად შემოძარცვულია.

ტაძრის გარშემო შეინიშნება ნაგებობათა კვალი და დიდი რადიუსის მქონე გალავანი თავისი კარიბჭით, რომლის კედლის ნანგრევებში შემორჩენილია კერამიკული მილები. აქვე მდგარა ოთხკუთხედის ფორმის კოშკები.

1907 წელს მოინახულა ექვთიმე თაყაიშვილმა, რომელმაც ეკლესია კათედრალად მიიჩნია და IX-X საუკუნეებით დაათარიღა.

## იხილეთ აგრეთვე 
*დადაშენის საეპისკოპოსო

## ლიტერატურა 
**ექვთიმე თაყაიშვილი*, არქეოლოგიური ექსპედიცია კოლა-ოლთისში და სოფელ ჩანგლში 1907 წელს — პარიზი, 1938. გვ.10-12.

## რესურსები ინტერნეტში 
*დადაშენი | სამხრეთ კავკასიის ისტორიული ძეგლები
*დადაშენი (ტაო-კლარჯეთი) // Saunje.ge

კატეგორია:ქართული ეკლესია-მონასტრები კოლა-არტაანში
კატეგორია:ქართული არქიტექტურული ძეგლები საზღვარგარეთ
კატეგორია:დადაშენის საეპისკოპოსო
კატეგორია:IX საუკუნის ეკლესიები
დონის ჩანჩქერები

**დონის ჩანჩქერები** () ან **ვოლჩენის ჩანჩქერები** () — წყლის ობიექტი, ჩანჩქერი, რომელიც მდებარეობს დასახლება უგლეროდოვსკის მახლობლად, როსტოვის ოლქი, რუსეთის ფედერაცია. დონის ჩანჩქერებში შემავალ ერთ-ერთ ჩანჩქერს ეწოდება „კოსი“, ხოლო მეორე მათგანს „ორი ცრემლი“. ჩანჩქერები მდებარეობს უკრაინის საზღვართან ახლოს ზამჩალოვის ყოფილი კარიერის ტერიტორიაზე, ვოლჩენის სასოფლო დასახლებაში. 

## ისტორია 
როსტოვის ოლქის ტერიტორიაზე დასახლება უგლეროდოვსკის მახლობლად, ვოლჩენის სასოფლო დასახლებაში, მდებარეობს დონის რამდენიმე ჩანჩქერი. ყველა მათგანი მდებარეობს უკრაინის საზღვართან მდებარე ზამჩალოვის ყოფილი კარიერის ტერიტორიაზე. ჩანჩქერი კოსი“ მდებარეობს კანიონის აღმოსავლეთ ნაწილში, მის საპირისპირო მხარეს კი მდებარეობს ჩანჩქერი სახელად „ორი ცრემლი“, რომლის სიმაღლეც შეადგენს 10 მეტრს. წყალი ერთ-ერთი წყაროდან საკმაოდ შეუფერხებლად მოედინება, მეორე კი სხვა სათავიდან მოედინება და გადაივლის ქვებზე, რომელზეც წყლის დინებამ დროთა განმავლობაში თავისი კვალი დატოვა. 

როსტოვის ოლქის ვოლჩენის სასოფლო დასახლების ადმინისტრაციის უფროსმა, გააჟღერა სურვილი, რომ დროთა განმავლობაში სასურველი იქნებოდა დონის (იგივე ვოლჩენის) ჩანჩქერებს მიეღოთ ბუნების ძეგლის სტატუსი და აღნიშნული ადგილი გამხდარიყო როსტოვის ოლქის ტურისტული მარშრუტის ერთ-ერთი მნიშვნელოვანი შემადგენელი ნაწილი. 2017 წლის მონაცემებით აღნიშნულ ადგილზე სპეციალური ექსკურსიები ტურისტებისათვის ჯერ კიდევ არ მიმდინარეობს.

## სქოლიო
კატეგორია:რუსეთის ჩანჩქერები
კატეგორია:როსტოვის ოლქის ღირსშესანიშნაობები
Time Flies (სიმღერა)

„**Time Flies**“ () — ბრიტანული პროგრესული როკ-ჯგუფ Porcupine Tree-ს სიმღერა, გამოცემული, როგორც სინგლი 2009 წლის სტუდიური ალბომიდან *The Incident*. დაწერილი ჯგუფის ლიდერ სტივენ უილსონის მიერ, იგი არის 55 წუთიანი პიესის ცენტრალური ნაწილი, რომელიც მოიცავს ალბომის პირველ დისკს. სიმღერაში საუბარია ასაკის მატებაზე და იმაზე, რომ ასაკთან ერთად დრო უფრო სწრაფად გადის, ტექსტის ნაწილი კი თავად უილსონის ცხოვრებას უკავშირდება. სიმღერა ალბომზე 11:40-ს გრძელდება. მისი ოფიციალური ვიდეო გადაღებულია ლასე ჰოილის მიერ. ვინაიდან ალბომის ხმის მონტაჟში შეცდომა მოხდა, CD-სინგლში მიქსი განსხვავდება ალბომისგან.

## სიმღერების სია
#Time Flies (შემოკლებული) - 5:23

## სქოლიო
კატეგორია:Porcupine Tree-ს სიმღერები
კატეგორია:2009 წლის სიმღერები
კატეგორია:2009 წლის სინგლები
Stranger by the Minute

„**Stranger by the Minute**“ — ბრიტანული პროგრესული როკ-ჯგუფ Porcupine Tree-ს სიმღერა, გამოცემული, როგორც მეორე სინგლი 1999 წლის სტუდიური ალბომიდან *Stupid Dream*. სინგლი გამოიცა როგორც CD-ზე, ასევე 7" გრამფირფიტაზე, 1000 ასლის ოდენობით. უკანასკნელში აგრეთვე შეტანილია „Hallogallo“, Neu!-ს სიმღერის ვერსია. თავდაპირველად სინგლში უნდა შეეტანათ „Even Less“-ის ვრცელი ვერსია (რომელიც *Recordings*-ში მოხვდა), მაგრამ ბრიტანეთში არსებობდა სინგლის ხანგრძლივობის შეზღუდვა, რამაც ჩანაფიქრს ხელი შეუშალა. CD გამოცემაზე აგრეთვე წარმოდგენილია Macromedia-პრეზენტაცია ჯგუფის ფოტოსურათებით, ტექსტებით, დისკოგრაფიით და სხვა ინფორმაციით.

## სიმღერების სია
;СD
#Stranger by the Minute (შემოკლებული) - 3:47
#Even Less (ნაწილი 2) - 7:26
#ვიდეო: Piano Lessons - 3:30
;7" გრამფირფიტა
**მხარე 1**
#Stranger by the Minute (შემოკლებული) - 3:45
**მხარე 2**
#Hallogallo - 4:04

სიმღერების ავტორი - სტივენ უილსონი, გარდა „Hallogallo“-ს (როთერი/დინგერი).

„Hallogallo“ 1995 წელს ჩაიწერა და გამოვიდა Porcupine Tree-ს კასეტაზე *Insignificance*. ეს ვერსია წარმოადგენს რემიქსს და ოდნავ ვრცელს ვარიანტს.

## რესურსები ინტერნეტში
*სტივენ უილსონის სრული დისკოგრაფია

კატეგორია:Porcupine Tree-ს სიმღერები
კატეგორია:1998 წლის სიმღერები
კატეგორია:1999 წლის სინგლები
თეთრი მარტორქა

**თეთრი მარტორქა** () — კენტჩლიქოსანი ძუძუმწოვარი მარტორქისებრთა ოჯახისა. უდიდესი დღემდე შემორჩენილ მარტორქებს შორის. გააჩნია საკმაოდ ფართო პირი, რითაც კარგად ძოვს ბალახს. თეთრი მარტორქები ძალიან სოციალური ცხოველები არიან. მოიცავს ორ ქვესახეობას: სამხრეთული თეთრი მარტორქა, რომლის საერთო რაოდენობა 2015 წლის მონაცემებით 19 682–21 077-ია და ჩრდილოური თეთრი მარტორქა, რომლის მხოლოდ ორი მდედრი ცოცხალი ინდივიდი შემორჩა

## ლიტერატურა 
* Жизнь животных, в 6 тт., М., 1971. Т. 6, с. 418—419
* Акимушкин И. И. Мир животных. В 5 тт., М., Молодая гвардия, 1971. Т. 1, с. 235—239

## სქოლიო 
კატეგორია:თეთრი მარტორქები
კატეგორია:სამხრეთ სუდანის ძუძუმწოვრები
კატეგორია:უგანდის ძუძუმწოვრები
შრომისუბანი (მრავალმნიშვნელოვანი)

**შრომისუბანი** შეიძლება აღნიშნავდეს:

* შრომისუბანი — სოფელი ლანჩხუთის მუნიციპალიტეტში
* შრომისუბანი — სოფელი ონის მუნიციპალიტეტში
ვლადიმიროვსკაიის მიძინების ეკლესია

**ვლადიმიროვსკაიის მიძინების ეკლესია** () —  ყოფილი მართლმადიდებლური ეკლესია სტანიცა ვლადიმიროვსკაიაში, როსტოვის ოლქი, რუსეთის ფედერაცია.  მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. ამჟამად ეკლესია გადაკეთებულია კლუბად, იგი დონის მხარის არა მარტო რელიგიური არამედ ისტორიული ცენტრიც იყო. იგი პირველი მართლმადიდებლური ეკლესია იყო სულინის მიწაზე.

## ისტორია 
პირველი ეკლესია, მიძინების სახელობის სამლოცველო სახლი, ააგეს და გაიხსნა 1830 წელს სლობოდა ნოვოიანოვკაში (ამჟამად სტანიცა ვლადიმიროვსკაია). სამლოცველო სახლი ააგეს მრევლისა და პოდპოლკოვნიკის ცოლის მარია ივანეს ასული ბობრიკოვაიის სახსრებით. ეკლესია იყო ხის, იდგა ქვის ფუნდამენტზე, სამრეკლო არ ჰქონდა, ზარები ეკიდა ბოძებზე. 

1874 წელს დაიწყეს ახალი ეკლესიის შენებლობა, ძელები იყიდეს ხუტორ სვინარევში 3 001 რუბლად. ახალი ეკლესიის შენებლობა დასრულდა 1877 წელს, მისთვის ფინანსები გაიღო კაზაკმა სტეფანე შევირევმა. გარდაცვალების წინ მან 18 000 რუბლი უანდერძა ეკლესიას. ახალი ეკლესიაც ხის იყო, საძირკველი ქვის, ერთსაკურთხევლიანი, მისი მშენებლობა დაჯდა 18 500 რუბლი. 

მიძინების ეკლესიის შტატი შედგებოდა სამი ადამიანისაგან: მღვდელი, დიაკვანი და მეფსალმუნე. მღვდელი და მისი ოჯახი ცხოვრბდა ეკლესიის კუთვნილ ხის სახლში, რომელიც მეტალის ფიფიტებით იყო გადახურული. დიაკვანი ცხოვრობდა ნაქირავებ ბინაში, ხოლო მეფსალმუნე საკუთარ სახლში.

ვლადიმოროვსკაიის მრევლს არ ჰქონდა ცალკე მატერიალური მხარდაჭერა. ძირითადი წყარო იყო მიწის იჯარით შემოსული თანხა. მრევლი იხდიდა გადასახადს როგორც ფულით ასევე ნატურით. 1904 წელს შემოსავალი იყო 1 200 მანეთი, ამას დამატებული ნატურით გადახდილი 400 პური. გარდა ამისა, ეკლესიას უცნობმა პირმა შესწირა 1 600 რუბლი.

ადრე ეკლესიასთან მდებარეობდა მოსკოვ-კავკასიის ტრაქტი, რომელიც რუსეთის იმპერიის დედაქალაქს აკავშირებდა დონთან, ყუბანთან და კავკასიასთან. ეკლესიასთან ააგეს მგზავრების დასასვენებელი სახლი. ცნობილია, რომ ამ სახლში თავის დროზე შეჩერდნენ ისეთი პიროვნებები როგორიცაა ალექსანდრე პუშკინი და ორი მეფე: ნიკოლოზ I და ალექსანდრე II. 

ეკლესიაში ადგილობრივი მოსახლეობა ნათლავდა ბავშვებს, ჯვარს იწერდნენ ახლად დაქორწინებულები. ეკლესიაში დადიოდა მეზობელი დასახლებების მრევლიც. XIX საუკუნის ბოლოსა და XX საუკუნის დასაწყისში ეკლესიამ დონის ეპარქიის დაფინანსებით გახსნა სამი საეკლესიო-სამრევლო სკოლა: ვლადიმიროვსკაიის, პროხოროვო-კუნდრიუჩენსკაიისა და კალინოვო-ოსიპოვსკაიის. 

მიძინების ეკლესიამ ფუნქციონირება შეწყვიტა XX საუკუნის 20-იან წლებში და გამოიყენებოდა როგორც საწყობი. ნაცისტური ოკუპაციის პერიოდში 1942 წელს ეკლესიამ აღადგინა ღვთისმსახურება და ისევ დაიხურა 50-იან წლებში რელიგიური დევნის პერიოდში. ეკლესია გადააკეთეს სასოფლო კულტურის სახლად. რომელიც დღესაც არსებობს.

## ლიტერატურა
* Кудрявцев, В. Успенская церковь ст. Владимировской / В. В. Кудрявцев // Криница. — 2002. — 22 авг. (№ 34) — С. 4.
* Кудрявцев, В. Успенская церковь ст. Владимировской / В. В. Кудрявцев // Сулинская земля: страницы истории. — Ростов н/Д., 1999. — С. 121 — 125.

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
საქართველო-იმერეთის გუბერნიის გერბი

მინი|საქართველო-იმერეთის გუბერნიის გერბი
**საქართველო-იმერეთის გუბერნიის გერბი** — რუსეთის იმპერიის საქართველო-იმერეთის გუბერნიის გერბი 1840-1846 წლებში.

## აღწერა
გერბს ფარის ფორმა ჰქონდა, რომელსაც დაყვებოდა ოქროსფერი ფონი. ფარი გაყოფილი იყო ოთხ ნაწილად: ზედა მარცხენა მხარეს გამოსახული იყო არარატის მთა, რომლის მწვერვალზეც ნოეს კიდობანი იდგა; ზედა მარჯვენა მხარეზე წარმოდგენილი იყო შავი ზღვა; ქვედა მარცხენა კვადრატში გამოსახული იყო ზედა მარჯვენა უჯრაში არსებული მსგავსი სიმბოლო, რომელიც აღნიშნავდა მდინარე მტკვარს; ქვედა მარჯვენა უჯრაში კი წარმოდგენილი იყო ყაზბეგის მთა. აღნიშნული გერბის ცენტრში განთავსებული იყო მცირე ფარი, რომელზედაც წითელ ფონზე გამოსახული იყო გველეშაპთან მებრძოლი წმინდა გიორგი. გერბს, მთავარი ფარის ზემოდან ედგა საიმპერატორო ორთავიანი არწივი, რომელიც თავისი ფრთებით გადაფარებული იყო გერბზე.

## ლიტერატურა
*«Сборник материалов для описания Тифлисской губернии», Тифлис. 1870

კატეგორია:საქართველო-იმერეთის გუბერნია
სერერი (ხალხი)

**სერერი** — ეთნორელიგიური ჯგუფი დასავლეთ აფრიკაში. ძირითადად ცხოვრობენ სენეგალის ტერიტორიაზე. რაოდენობით მესამე ეთნიკური ჯგუფი სენეგალში, შეადგენენ ამ ქვეყნის მოსახლეობის 15%-ს. სერერების გარკვეული ნაწილი ასევე ცხოვრობს ჩრდილოეთ გამბიასა და (32 ათასი ადამიანი) და სამხრეთ მავრიტანიაში.

სერერების ნაწილი საუბრობს ვოლოფის ენაზე.

## რესურსები ინტერნეტში
* Ethnolyrical. Tassou: The Ancient Spoken Word of African Women 

## სქოლიო
კატეგორია:ეთნიკური ჯგუფები
ლაქტატდეჰიდროგენაზა

**ლაქტატდეჰიდროგენაზა** — ფერმენტი ოქსიდორედუქტაზების კლასისა; აკატალიზებს პიროყურძნის მჟავას შექცევადი აღდგენის რეაქციას, რომლის შედეგად L-რძემჟავა წარმოიქმნება. ამ რეაქციაში მონაწილეობს კოფერმენტი — აღდგენილი ნიკოტინამიდადენინდინუკლეოტიდი.

ლაქტატდეჰიდროგენაზა გამოყოფილია კუნთოვანი ქსოვილიდან კრისტალების სახეით; შედგება 4 პოლიპეპტიდური სუბერთეულისგან (ტეტრამერის მოლური მასა 140 000). ლაქტატდეჰიდროგენაზული რეაქციის წონასწორობა ძლიერ გადახრილია რძის მჟავას წარმოქმნისაკენ და ცხოველურ ქსოვილებში უმეტეს შემთხევავში ანაერობულად მიმდინარეობს. გამონაკლისს წარმოადგენს კიბოს უჯრედები, რომლებშიც რძის მჟავას დიდი რაოდენობა აერობულ პირობებში წარმოიქმნება. ცნობილია ლაქტატდეჰიდროგენაზის 5 იზოფერმენტი, რომლებიც განსხვავდებიან როგორც ამინომჟავური შედგენილობით, ისე ფიზიკურ-ქიმიური კატალიზური და იმუნოლოგიური თვისებებით. ლაქტატდეჰიდროგენაზის რაოდენობის განსაზღვრას სისხლის შრატში დიაგნოსტიკური მნიშვნელობა აქვს.
## ლიტერატურა
* 
* 
*  
*  
* 
*  

კატეგორია:ფერმენტები
ალექსანდრა დადიანი

**ალექსანდრა დადიანი** (დ. 1822 — გ. 1862, აფხაზეთი, მოქვის ტაძარი) — გიორგი დადიანის შვილი და აფხაზეთის უკანასკნელი მთავრის მიხეილ შარვაშიძის მესამე მეუღლე.

დაკრძალულია მისი მეუღლის გვერდით მოქვის ტაძარში.

## შვილები
* თამარი (1840—1925);
* ანა (1842—1853);
* ნიკოლოზი (1844—?);
* გიორგი (1846—1918);
* ელენე (1848—1863);
* ნინო (1850—1868);
* მიხეილი (1854—1900);
* ბარბარე (1859—1946).

## ლიტერატურა
*Чиковани Ю. Род Абхазских князей Шервашидзе. (Историко-генеалогическое исследование). — Тбилиси: Универсал, 2007. — 96 с. — ISBN 978-99928-0-964-8.

## სქოლიო
კატეგორია:დაბადებული 1822
კატეგორია:გარდაცვლილი 1862
ა
ნენსი უილსონი (ჯაზის მომღერალი)

**ნენსი უილსონი** (, დ. 20 თებერვალი, 1937 — გ.  13 დეკემბერი, 2018) — სამოცდაათზე მეტი ალბომის ავტორი და სამი გრემის მფლობელი ამერიკელი მომღერალი. 
მას აქვს მრავალი მეტსახელი, მათ შორის "ტკბილი ნენსი", "ბავშვი", "ლამაზი მისს ნენსი" და "გოგონა თაფლით დაფარული ხმით".

## ჯილდოები და წოდებები 
1964 წელს უილსონმა მიიღო თავისი პირველი გრემის ჯილდო საუკეთესო ალბომისთვის * How Glad I Am*.  იმავე წელს მან ასევე მიიღო უიტნი იანგ უმცროსის ჯილდო ეროვნული ურბანული ლიგისგან.

## ფილმოგრაფია 
* 2001: *Nancy Wilson at Carnegie Hall *
* 2005: *Great Women Singers of the 20th Century – Nancy Wilson*

## რესურსები ინტერნეტში
* 

## სქოლიო
კატეგორია:დაბადებული 20 თებერვალი
კატეგორია:დაბადებული 1937
კატეგორია:გარდაცვლილი 13 დეკემბერი
კატეგორია:გარდაცვლილი 2018
კატეგორია:გრემის ჯილდოს მფლობელები
კატეგორია:ამერიკელი რიტმ-ენდ-ბლუზ მომღერლები
კატეგორია:ამერიკელი მსახიობები
კატეგორია:ამერიკელი ჯაზ-მომღერლები
კატეგორია:XX საუკუნის ამერიკელი ქალი მსახიობები
ისლაჰ ჯადი

thumb|ისლაჰ ჯადი ბირზეიტის უნივერსიტეტში

**ისლაჰ ჯადი** (; დ. 1951, პალესტინა) — ბირზეიტის უნივერსიტეტის გენდერისა და განვითარების დარგის ასისტენტ-პროფესორი. ასევე არის ბირზეიტის ქალთა კვლევის ინსტიტუტის თანადამფუძნებელი და ამჟამინდელი დირექტორი, აგრეთვე არის არაბული ოჯახების სამუშაო ჯგუფის წევრი. პალესტინის ქალთა მოძრაობაში ცნობილი ფიგურა ჯადიმ, ასევე დაეხმარა ღაზასა და ნაბლუსში ქალთა საქმეთა ცენტრის შექმნას, ასევე *Les Amies du Francis*, ელ-ბირეჰში ბავშვთა კუთხის პროექტის და WATC-ის (*ქალთა საქმეთა ტექნიკური კომიტეტი*) შექმნას. ჯადი ახორციელებს გაეროს განვითარების პროგრამისთვის გენდერული კონსულტაციას და 2005 წლის გაერთიანებული ერების ორგანიზაციის არაბული ადამიანის განვითარების ანგარიშის თანაავტორი იყო. მიიღო ბაკალავრის ხარისხი პოლიტიკურ მეცნიერებაში კაიროს უნივერსიტეტში, მაგისტრის ხარისხი პოლიტიკურ თეორიაში ნანტის უნივერსიტეტში და დოქტორის ხარისხი გენდერისა და განვითარების კვლევებში ლონდონის უნივერსიტეტში. 2009 წლის ივლისში ჯადიმ „AMIDEAST“-ის სწავლების ბრწყინვალების ჯილდო მიიღო.

## რესურსები ინტერნეტში
*მედია მონიტორების ქსელში: http://www.mediamonitors.net/islahjad1.html 
*ინტერვიუ Monthly Review-ში: http://mrzine.monthlyreview.org/2009/jones180109.html
*სტატია Newsweek-ში: http://www.newsweek.com/2008/04/28/our-dreams-are-dead.html

## სქოლიო
კატეგორია:დაბადებული 1951
კატეგორია:პალესტინელი ქალი პოლიტიკოსები
კატეგორია:პალესტინელი ფემინისტები
კატეგორია:ცოცხალი ადამიანები
გარბინიე მუგურუსა

**გარბინიე მუგურუსა ბლანკო** (; დ. 8 ოქტომბერი, 1993, კარაკასი, ვენესუელა) — ვენესუელური წარმოშობის ესპანელი პროფესიონალი ჩოგბურთელი, მსოფლიოს ყოფილი პირველი ჩოგანი.

მუგურუსას ორი დიდი სლემის ტურნირი აქვს მოგებული – 2016 წელს, მან საფრანგეთის ღია პირველობის ფინალში სერენა უილიამსი ორ სეტში დაამარცხა, ხოლო 2017 წელს უიმბლდონის ფინალში მის დას – ვინუსს ასევე ორ სეტში სძლია. მუგურუსას ჯამში 6 WTA-ის ტურნირი აქვს ერთეულთა თანრიგში მოგებული. იგი 4 კვირის განმავლობაში იკავებდა რეიტინგში პირველ ადგილს.

## პირადი ცხოვრება 
გარბინიე დაიბადა ვენესუელის დედაქალაქ კარაკასში. დედა სკარლეტ ბლანკო ვენესუელელია, ხოლო მამა ხოსე ანტონიო მუგურუსა ბასკია ესპანეთიდან. ჰყავს ორი ძმა – ასიერი (ინჟინერი) და იგორი (ეკონომისტი). გარბინიემ ჩოგბურთის თამაში სამი წლის ასაკში დაიწყო ძმებთან ერთად. გამოირჩევა აგრესიული სათამაშო სტილით. მისი ფავორიტი საჩოგბურთო საფარია ჰარდი. მისი ფავორიტი ჩოგბურთელები იყვნენ სერენა უილიამსი და პიტ სამპრასი. ფლობს ესპანურ და ინგლისურ ენებს. უყვარს კულინარია, წიგნების კითხვა და მუსიკის მოსმენა.

## სტატისტიკა და მიღწევები
### დიდი სლემის ტურნირების ფინალები: 3 (2–1)
### წლის შემაჯამებელი ტურნირის ფინალი: 1 (0–1)
(დ) – დახურული კორტი

## რესურსები ინტერნეტში 
*  
* 
* 
* მუგურუსა WTA-ს ოფიციალურ საიტზე
* მუგურუსა ITF-ის ოფიციალურ საიტზე 
* მუგურუსა ფედერაციის თასის ოფიციალურ საიტზე 

## სქოლიო
კატეგორია:ესპანელი ჩოგბურთელები
კატეგორია:საფრანგეთის ღია პირველობის ჩემპიონები ჩოგბურთში
კატეგორია:უიმბლდონის ჩემპიონები
კატეგორია:მსოფლიოს პირველი ჩოგნები
კატეგორია:დაბადებული 1993
კატეგორია:დაბადებული 8 ოქტომბერი
კატეგორია:ცოცხალი ადამიანები
ნენსი უილსონი

**ნენსი ლამურე უილსონი** (, დ. 16 მარტი, 1954) — ამერიკელი მომღერალი, გიტარისტი და პროდიუსერი, რომელიც საკუთარ დასთან ენთან და გიტარისტ როჯერ ფიშერთან ერთად შეადგენს სიეტლურ/ვანკუვერულ როკ-ჯგუფ Heart-ის ბირთვს.

## ბიოგრაფია
ნენსიმ დაამთავრა უმაღლესი სკოლა და შემდეგ ჩაირიცხა ორეგონის უნივერსტეტში და სიეტლის სამხატვრო კოლეჯში, სადაც ის დაეუფლა გერმანულ ლიტერატურასა და ხელოვნებას.

## რესურსები ინტერნეტში
*Heart-ის ოფიციალური საიტი
* ინტერვიუ ჟურნალისთვის *The Believer*  
*

## სქოლიო
კატეგორია:დაბადებული 1954
კატეგორია:დაბადებული 16 მარტი
კატეგორია:ფრანგი ამერიკელები
კატეგორია:შოტლანდიელი ამერიკელები
კატეგორია:ამერიკელი როკ-გიტარისტები
კატეგორია:ამერიკელი ქალი როკ-მომღერლები
კატეგორია:პორტლენდის უნივერსიტეტის კურსდამთავრებულები
კატეგორია:XX საუკუნის ამერიკელი გიტარისტები
კატეგორია:XXI საუკუნის ამერიკელი ქალი მომღერლები
კატეგორია:XXI საუკუნის ამერიკელი მომღერლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
Eminence Front

„**Eminence Front**“ — ინგლისური როკ-ჯგუფ The Who-ს სიმღერა, 1982 წლის სტუდიური ალბომიდან ''It's Hard*. სინგლმა *Billboard'' Hot 100-ში #68 პოზიციამდე მიაღწია. ეს არის ალბომის ერთადერთი სიმღერა, რომელსაც ჯგუფი ასრულებდა და ასრულებს საკუთარ კონცერტებზე. ამასთან, ჯგუფის წამყვან ვოკალისტ როჯერ დოლტრის აზრით, ეს იყო ერთადერთი სიმღერა ამ დისკზე, რომლის გამოშვება, მისი აზრით, ღირდა.

## სქოლიო
კატეგორია:The Who-ს სიმღერები
კატეგორია:სიმღერები პიტ ტაუნსენდის ავტორობით
კატეგორია:1982 წლის სიმღერები
კატეგორია:სიმღერები გლინ ჯოუნსის პროდიუსერობით
კატეგორია:Warner Bros. Records-ის სინგლები
კატეგორია:Polydor Records-ის სინგლები
კატეგორია:1982 წლის სინგლები
ანტონიუ-მარტინსი

**ანტონიუ-მარტინსი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 320 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ უმარიზალის შემადგენლობაში.

2010 წლის მონაცემებით, მოსახლეობა 6 907 ადამიანს შეადგენდა, მოსახლეობის სიმჭიდროვე 28.2 კმ²-ზე. ფართობი 244 897 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები